उज्जैन। वर्तमान दौर में ऐसे पाठ्यक्रमों की जरूरत है जो अच्छे शिक्षक एवं बेहतर शिक्षा दे सकें। पढ़ने-पढ़ाने के तरीके भारतीय संस्कृति के अनुरूप होना चाहिए। शिक्षा मातृभाषा में होना चाहिए। शिक्षा ऐसी हो जो इंसान को इंसान बनाए जो अपनी धरती की अपनी संस्कृति की याद दिलाए।
यह बात शासकीय शिक्षा महाविद्यालय में गुणवत्तापूर्ण शिक्षण हेतु शिक्षक-शिक्षा: प्रस्तावित शिक्षा नीति के परिप्रेक्ष्य में विषय पर शनिवार को मध्यप्रदेश सामाजिक विज्ञान शोध संस्थान भरतपुरी में आयोजित दो दिवसीय राष्ट्रीय संविमर्श के शुभारंभ अवसर पर कार्यक्रम के मुख्य अतिथि एवं आचार्य, राष्ट्रीय अध्यापक शिक्षा परिषद, नईदिल्ली डॉ.संतोष पांडा ने कही। कार्यक्रम की अध्यक्षता सांसद डॉ चिंतामणि मालवीय ने की।
पांडा ने कहा शिक्षा पारदर्शी भी होना चाहिए। हमारे महापुरुषों स्वामी विवेकानंद, संत कबीर, पंडित मदनमोहन मालवीय, डॉ एपीजे अब्दुल कलाम, अरबिंदो, डॉ अांबेडकर को भी पाठ्यक्रमों में शामिल करना चाहिए। संस्कृति उत्थान न्यास नईदिल्ली के राष्ट्रीय सचिव अतुल कोठारी ने कहा शिक्षा के उद्देश्य एवं जीवन के उद्देश्य के बीच अंतर नहीं होना चाहिए। उन्होंने कहा हम शिक्षा नीति में कई वर्षों से विद्यार्थियों के सुझाव लेने की बात सोच रहे है। स्वागत भाषण पीजीबीटी कॉलेज के प्राचार्य डॉ. अरूण प्रकाश पांडेय ने दिया। संचालन भरत व्यास ने किया एवं आभार अमित कुमार गोयल ने माना।
शिक्षा महाविद्यालय में राष्ट्रीय संविमर्श को शुभारंभ करते डॉ. पांडा, सांसद डॉ. मालवीय व अन्य।
hin_Deva hin_Deva hin_Deva hin_Deva